Datasets:

khaled123

/

tuniset

like 0

يا تونس يا الفساد و أنا اخترت تونس ليلة إيقاف الجراية .. ليلتها زادا عملنا جوانح و طرنا عالي في السماء .. نحكيها لحفار قبري كيفاش عڨبها عليا ولد الشاهد .. اليوم زادا طرنا عالي في السماء . امنيتي الوحيدة أنو يكون le plan d'atterrissage حاضر . و ما تدڨدڨش خلايقنا يا إلاهي يا باهي رحمتك راو ماعادش عندنا طاقة .. يا ربي ما يتظلم حد في تونس .. يا ربي انشاء الله كل من عمل يخلص .. يا ربي ما تكونش حرب انتقائية

‏الموت متع منظومة الإخوان في ‎#تونس والعزاء و النديب عند توكل كرمان 🤣

الخايب اللي وصلنالو ما نتصورش ثمة ما اسوا منو .. مع هذا عندي برشة إحترازات .. شعور درى كيفاش .. نحب نفرح و خائفة .. ماعادش عندي طاقة و قدرة لتحمل les déceptions .. و خائفة من بكرة تندم يا جميل اليوم تونس تدخل في طور جديد .. انشاء الله الي جاي خير Wait and see 😘

بربي شباب الحرق لاااا لمقرات النهضة .. لمولنا الاوراق و المراسلات و الوثائق الموجودة الكل 😉

اليوم بااالاهي كيف تخرجو كلموهم زادة على غطاء باكو لحليب.. مررررررسي 🤪

صباح الوطن .. و كسر المحن في عيد الجمهورية التونسية 🇹🇳 🇹🇳 #أحمد_أيوب_الحفناوي 18 سنة يهديلنا الفرحة و يعلي علمنا و قدرنا بتتويجه بالذهبية في سباق 400 متر سباحة حرة في منافسات دورة الألعاب الأولمبية طوكيو 2021. #تونس_بشبابها_تعيش #الذهب #الأولمبياد #طوكيو_2021

تعرف شنوة الجهاد الحقيقي ؟؟ الجهاد الحقيقي هو انك تحاول تقعد #إنسان وسط هالكم الهائل تع الحقد و الكراهية الجهاد الحقيقي هو انك تحاول تستحقظ على كرامتك في بلاد عم فيها الفقر و الجوع و التهميش هو انك تحاول تقعد بعقلك في بلاد قادرة تستورد الزبلة و موش قادرة تجيب تلاقيح هو انك تحمي روحك و عائلتك و صغارك من الرداءة السائدة و من الفساد الي أصبح منظومة و من الشعوية الي اصبحت عقلية و من الفشل الي أصبح عادي الجهاد الحقيقي هو انك تعيش في تونس و تقعد في كامل مداركك العقلية الجهاد الحقيقي هو انك تعيش في تونس و ما تخرجش من ملة محمد الجهاد الحقيقي هو انك تعيش في بلاد ظالمتك .. لا تقرى لا تتفرهد لا تعيش لا تخدم لا تداوي لا تتثقف .. و تقعد تحبها و عليه سيدي من واجبك السهر على امن البلاد والعباد بدون ان تتفاخر بذلك وهذا (المجهود المضني) الذي تبذله كما قلت انت تتقاضى أجرا عليه مرت سنتان ( من المجهود المضني ) و لم تفعل فيها شيئا يذكر فيشكر .. كان هذي هي نتيجة العمل المضني فيا خيبة المسعى لهذا رجاءا اعمل بصمت وكفى ماناش ناقصين شكون يتبجح علينا بعمله المضني نريد الفعل حتى تسترجع تونس عافيتها اقتصاديا وصحيا وامنيا وهذا لن يكون ممكنا بالتجغجيغ الفارغ

عااااااجل الإعلان عن إجراءات للقبض على حنش الرابطة 😉

بعد 25 جويلية . . . . . . . . . . . فما 26 جويلية 🤪

حتى الباجي يرحمو عملها فازة التصويرة بالجريدة متع نهارتها باش يثبت الي هو حي يرزق .. توفى بعدها بثلاثة أيام 😉

قناعة : فضيحة Pegasus باش تبدل المعطى الدولي عالميا .. أما خلينا اليوم في المعطى الداخلي . في إنتظار أنو تتسرب اكثر معلومات على تونس و على التوانسة المراقبين أو الي كانوا مراقبين الي شد انتباهي في المرحلة الحالية مع دولة المغرب .. هو تجسسها على كبار المسؤولين عن قطاع الفسفاط في العالم !!! و هوني يولي السؤال légitime الى اي مدى المغرب متورط في تبريك قطاع الفسفاط في تونس ؟؟ تفكرت زادا حاجتين صارو و مروا مرور الكرام 2 cyber-attack تعرضتلهم تونس مؤخرا ...( هاذم الي سمعنا بيهم كان ماهومشي أكثر ) وحدة على الاذاعة و التلفزة التونسية و لخرة على biat و وقتها قالو أنو hacker مغربي حاصيلو شقيقة و صديقة و تلعب بذيلها 🤨

بالله سؤال تقني للصديقات ياخي الركلات زوز جبدات و خبطة ولا زوز خبطات وجبدة 🤨

" نعتذر للتونسيين الذين قدموا اليوم للقاح ...." فيهاشي حاجة ؟؟ زادتناشي حاجة ؟؟ طبعاً لا .. النمرميدة صارت الصف شديناه رؤوسنا تنقبت بالشمس .. و روحنا كيف العادة بخفي هاك حنين المسكين الي عبر التاريخ بفضيحتو مع هذا .. الكلمة فرهدتني .. طيحتلي شوية الهواء .. الاحساس ولو illusoire الي أنت تنجم تكون مواطن عاملينلك حساب موش رعية يسوقو فيها مهم و مهم جداااا .. ثقافة الاعتذار .. حاجة شبابة و سيكسي و الي نقول فيه لاهو مفعول الملوخية و لا خاطر المشيشي هو رئيس الحكومة الي نحلم بيه أما المشيشي #خياري في الوقت الراهن لاسباب موضوعية جداااا .. اولا ما عنديش ثقة في الكتل الحاكمة ( النهضة و القلب ) انها تجيبلنا واحد يصلح في بلاصة المشيشي .. هذا في صورة سحبو منو الثقة ثانيا في صورة استقال ثقتي منعدمة تماااااااما في رئيس الجمهورية إنو يجيبلنا واحد أقل تعاسة من المشيشي .. رئيس جمهورية خياراتو الكل على الحيط .. ابداها من اقرب الناس ليه .. ديوانو الي بدلو عشرة مرات ما قعد فيه حد فلخر .. زيدهم الفخفاخ متع تضارب المصالح الي فرضو علينا .. رغم الي الشعب قال فيه كلمتو .. السيد جايب صفر فاصل بعدو جبدلنا المشيشي من القجر .. المشيشي شكون فينا يعرفو ؟؟ لا أحد .. المشيشي كان وزيرو في الداخلية كان معاه في الديوان .. هو الي فرضو علينا و كلنا نعرفو علاش و كلنا سمعنا التسجيل .. نحبو un homme de paille .. نحطوه في القصبة و نقعدو نحكمو من خلف الستار بلكشي لعبة هي و الا صبابط تقيس فيهم سيدي الرئيس ؟؟ و الصباط هذا ما عجبنيش بدلو و جيب غيرو ديزولي سيد الرئيس كان ال homme de paille متاعك ظهر موش de paille برشة .. هذا خيارك و هذي غلطتك و اتحمل مسؤوليتك ثالثا و أخيرا .. المشيشي يخدم بربع كراع .. شطر الحكومة موش متاعو و مقالة .. ما نجمش يعدي وزراء جدد خذى الحكم في ظرف خايب .. وباء .. افلاس و برشة تكنتير و دسائس .. هو زادا il est trop dans la réaction .. موش قاعد il gouverne يحاذي في هذا و في هذاكا .. كان ينجم بعمل خير ببرشة .. يا سيدي فيق .. ابعثهم الكل يزهزو .. اضرب بيد من حديد و اقلب عليهم الطاولة .. غمض عينيك و سكر وذنيك و أعمل الي لازمو يتعمل الوزارات حتى بلاش وزراء راهي تخدم .. عندك كل الصلاحيات عين مديرين و معتمدين و ولات من اولاد الدولة بعيد على حساباتهم السياسية .. حط قلبك ..اخدم التوانسة و تونس و تو يعملولك عملة

هل تعلم عزيزي رئيس الحكومة انو بعد 17 ديسمبر و رغم الغضب الشعبي بن علي كان ينجم يقعد في الحكم مدى الحياة كان ضحى بالطرابلسية .. وزير الصحة شوية .. كمل عليهم بعض المستشارين الي عندك مخاوزين ، و هاك السيد الي واعدينو باش يمشي قنصل و زيدهم البوقوص شقشوق و اقطع دابر جماعة الغشير و كملي حسناء بن سليمان اوفر من عندك .. راهي توترني الباقي كمل عكز بيهم لين يحن ربي .. و سيرتو المكي سطل لااااااااااا .. و كان موش عاجبهم يسحبو منك الثقة .. و بيان سير الاستقالة ما يفرحوش بيها😉 فوالا سي تو 😎

وزير الصحة هذا ما ينجم يكون كان متٱمر على تونس و على صحة التوانسة .. قرارات ارتجالية غير مدروسة لعب ذري .. حسب الصف للتلقيح اليوم بحول الله موش باش تجينا موجة جديدة .. باش يضربنا تسونامي أصل🤨 #تجريم_البهامة #مطلب_شعبي

عيد سعيد مبارك للأقلية المسلمة الي سلمنا من شرها بيزوووووات😘

إغلاق الحدود الجوية و البرية حندوالله نساو البحرية .. الحرقة إستحقاق😎 بيزوااات للشباب و لبياناتهم و لمحاكماتهم العادلة 😘😘

Mliki Hatem نحبك فايق سااااحبي ما يعدوهاش عليك 🤪🤪🤪

يضحكو التوانسة الي indignés خاطر شقشوق يفتق في مواهبو في الوتيل يضحكو خاطرهم أغبياء و منافقين أغبياء : بلكشي ماشي فيبالكم حكومة و رئاسة و برلمان كيف يكملو الخدمة يروحوا ديراكت لديارهم حزانة عليكم و على حالكم منافقين : التونسي المنيش الي يدور من الصباح لليل يحوس و يتقهوج و يدز في الرحبة و في الكوشة و في المرشي و في البلايص الشعبية الكل يعمل الموبيقات السبعة متغشش من شقشوق الي يتبحبح في وتيل خمسة نجوم تي من قمة النفاق فما شكون قاعد في الوتيل الي بجنبو و يحكيلنا على شقشوق .. إقالة شقشوق واجبة موش خاطرو مشى لاوتيل .. إقالة شقشوق واجبة خاطرو جبري .. خاطرو ما احترمش منصبو .. خاطرو بهيم قيم على روحو القيامة وحدو وحدو ما دزو حد تجريم البهامة مطلب شعبي

صديقي نيتشة نهار 25 جويلية حط برشة écran solaire نخاف عليك من الشمس حبيب ألبي 😎

صباح الخير لي، لمعز المقدمي قاهر الهاروني، لكم و من ثمة لبقية العالم 🌹

ما كنتش ناوية نحكي فيه الموضوع .. اما الله مصلي على النبي الصفحات في تونس يظهرلي سمعو الخبر قبلي و الماكينة على عجلة .. مهبولة و بيا و عليا و صفتي و نعتي و برشة جو و فازات ..و كوم أولادي قراوها و هوما موش كيف امهم ما يستعرفوش بمقولة ديستوفيسكي الشهيرة " دعه ينبح .. دعه يموت بغيضه " يهمني نوضح النيابة العسكرية مشكورة قررت عرضي على لجنة طبية بالرازي ( فيها 3 أطباء ) باش تطمان على مدى سلامة مداركي العقلية .. مع تكفل الدولة بخلاص مصاريف الاختبار .. و أنا عملا بمقولة الله لا تخسر مومن .. خاصة كيف تبدى الدولة نفس مومنة كيف دولتنا .. رفضت هذا العرض .. و نحب نطمن الجميع على صحتي النفسية و على مداركي العقلية ... الحمد لله ضاربة كيف التوانسة الكل .. الحكاية موش مستحقة اختبار .. و الا كيفاش تفسر اني مازالت قاعدة في تونس ما هجيتش فلوس الاختبار لقحولي بيهم فوالا سي تو 😉

لا نذلو لا من شطر الثنية نولو 💪💪

عااااااجل بلاغ توضيحي من الرئاسات الثلاثة في كيفية توزيع الأسماك على المواطنين : 👈الوراطة للزبراطة.. 👈القاروص للي ماعدوش فلوس.. 👈الجغالي للي فشلنا العجالي .. 👈الشلبة للي عذبنا في هالسخانة بريحة الحلبة .. 👈الكروڥات للي لابس 2 باڥات.. ٱكهو، هذيكا الأنواع إلّي بعثتها موريتانيا ويكثّر خيرهم😂

الاصوات الي لميتوهم للائحة سحب الثقة تع الخريجي ما تخسروهمش بدلوهم points merci قتلتونا أفلام 🤨

الحوت تع موريطانيا باش يفرقوه علينا و الا باش يبيعوهولنا 🤨

الحمد الله الذي بنعمته تتم الصالحات أصبحت مشهورة عالميا .. مرحبا بالاشقاء في الهند بنغلاداش جزر الكمور الفيليبين في صفحتي المتواضعة 😜

انشاء الله يقوم بالف الف سلامة و ربي يطول في عمرو صحيح الموت حق أما ما لازموش يموت توة .. ما لازموش يموت و هو رئيس برلمان .. و تتعملو جنازة وطنية متع زعماء و يمشي فيها الجيش الوطني الي موش مضمون و تترفع فيها اعلام تونس ربي يطول في عمرو لين يخرج من البرلمان .. ربي يطول في عمرو لين يحضر على النهضة تفتفت .. ربي يطول في عمرو و يحضر على تونس تعافت

نقرى على إيقاف بشير العكرمي جيت نثبت نلقاه إيقاف عن العمل .. دوحي يا مباركة .. أنا على تدوينة في حكومة الشاهد بايتة في بوشوشة .. و على تدوينة أخرى تعديت ستاج التنين فبحيث .. أنا اخطر على تونس من بشير العكرمي 😉

#وسام_جبارة دخل في هيستيريا كيف رأى امو تتعذب قدامو تفرفط بلاش اوكسيجان .. عمل فيديو نعت فيها الرئاسات الثلاثة بال"خرى" .. بعثولو فرقة من تونس لدارهم في المنستير #سيب_وسام #خراواطات 😡

ماكرون قال للفرنسيس 9 ملايين جرعة تستنى فيكم لقحوا بالله لقحوا بجاه سيدي بومعيزة لقحوا و الناس الي تخدم في ميدان الصحة راكم باش تلقحوا بالسيف التلقيح اجباري البقية راني باش نضيڨهالكم راو ما تدخل لقهوة و ما تاخوا ترينو و تطلع في الطيارة و ما تتفرج في spectacle كان بالpass متع التلقيح و الا pcr و راهو الpcr باش يولي بالفلوس براصمكم لقحوا وين أنتوما لقحوا في دياركم .. في بلايص ال vacances متاعكم في الليسيات في الجامعات لقحوا و حتى الناس الي ملقحة في اكتوبر تنجم تعاود تلقح و احنا باش نحميو ارواحنا لازم نعاونو و نلقحوا للعالم أجمع و نلقحوا للبلدان الفقيرة في آسيا في اوروبا في افريقيا Et je pense particulièrement à la Tunisie😭😭😭😭😭😭😭 ولفي بينا يا دنيا 🤨 لعبت عليا الدوخة ما كملتش سمعت 🤨🤨🤨🤨

الدلتا ماللي قريتها في الماط مارتحتلهاش😂😂😂

ملا انا .. عطيني دودة مااااحلاني 🤣🤣🤣🤣 اغبياء و مفضوحين 😂😂

حسب قرايتي و خبرتي و فازاتي - النهضة داخليا حالتها متعبة اصل و حكاية التعويضات الي طلعو بيها في الوقت هذا بالذات .. يصلحو بيها في ايمورهم الداخلية و يلمو بيها في بعضهم .. و ديجا عملوها قبل عاد انشاء القطيع ما يعاودش يحصل و هظاكهو .. خاطر اكثر من صبع القابلة ما عندكم ما تاخذو و الايام بيننا - التسويق لانهيار المنظومة الصحية و الرعب الي دخلوه في الناس داخل في نفس السياق متع تحسين أوضاعهم الداخلية .. تكتيك من الشيخ باش يدزلنا عبلطيف سطل وزير و يرتاح منو هو - تقعد حاجة بركة مشني فاهمتها مليح .. عركتهم مع معز رئيس ديوان المشيشي .. عركتهم الي فضحوها بضربهم ليه في باجاتهم .. على اساس هو وراء برشة تدخلات و تجاوزات قاعدة تجرى.. بون صحيح معز فيه ديفو كبير هو انو صاحب الايدرشيب و نسيب حسونة .. اما مادامو مقلقكم و مضيقهالكم لدرجة انكم خدمتو عليه ماكيناتكم .. من اليوم الشعرة فيه بالف الخلاصة : الحركة تتخبط .. واحلة بالتل .. تغفق الي درجة انها تدخل بلبلة في البلاد .. توتر الأجواء .. تبلي الخصوم الكل يجوز Le parti avant la patrie 😎

بالنسبة لكل الدول الي عاونتنا نحب نقولكم راو خيرنا سابق توة #سلاكات فوالا سي تو 😏

اسقط خلق ربي آكالي يفيق بكري هو الاول و يطفي الكليماتيزور وانت راقد هو والصهيوني كيف كيف🙄 بنجووور 💋

توة تفكرت هاك الإرهابية الي فجرت روحها في الحبيب بورقيبة و تفرجنا في كلصونها الروز بونبون.. قداهاشي بهيمة الزح.. كان فجرت روحها قبل 14 جانفي 2011 .. راو عايلتها توة تستنى في التعويضات متع 25 جويلية 🤣🤣🤣

هذا المستقبل الي شبعت عليه بخص و طرايح !!! 😏

بالله الي عندو خيط مع #الهاروني يقولو ما تحيرش روحك على التعويض سااااحبي كان ما عطيناهولكش قبل بحول الله المرة هذي نعطيوهولك شوية صبر و هظاكهو و اتهنى عليه فلخر باش تاخذو راك #معلومة_مؤكدة 😏

‏أخطر من سلالة #دلتا المنتشرة فى ⁧‫#العالم ‏⁧‫#نصاف‬⁩ متحوّر جديد لفيروس ⁧‫#كورونا‬⁩ فى تونس يؤثر حتى على مناعة الدول .. و الشارج متاعو قادرة تبرك 3000 سنة حضارة بجملة ‏⁧‫#مناظر 😏😏😏

نموت و ما نكتبش هاك الهاشتاق متع الذل منا مستحقين لحد باش ينقذنا #تونس_برجالها_تعيش

عندما أصبح رئيسا سأعطي لكلّ مواطن حقّه قيس سعيّد 62 سنة عطاهولنا الكلّ 👌

التدوينة هذي باش نفكركم فيها بعد انتخابات 2024 .. العام الي تعدى فما حاجة مهمة جدا تبدلت .. الناس كيف تطلبك ماعادش تسألك تعرفشي الوالي و الا المستشار الفلاني و الا سي الوزير او الرئيس و الا حتى إعلامي نافذ اليوم المواطن الي تعرض لمظلمة او ملف فساد او اشكال قانوني مع أحد الرؤوس النافذة في البلاد ... كيف يكلمك باش تعاونو يقولك عندكشي خيط مع ياسين العياري أما المواطن الي عندو حالة إجتماعية ( و فما حالات تبكي الحجر ) او اي إشكال على مستوى الجهة ككل .. الناس هذي اليوم تسألك تعرفشي امان كادوريم و حتى كيف تعطيهم مقترح آخر للخروج من الأزمة يقولولك لااااااا .. حكاية فارغة يعني بإختصار و بالملموس الناس فقدت ثقتها كليا في الدولة و في مؤسساتها و في قدرتها على حل المشاكل بالنسبة للطبقة الوسطية الديموقراطية .. تنجموا تكملو تتعاركو في عقلكم .. قطاركم بطبيعتو زفر كمونكم سوس و بنديركم ماعادش يشطح

نحب نشكر ملامح وجهي إلي توري للشخص إلي أنا مانحملوش من غير ما نتكلم😒😒

كيف يبدى بوك عاطيك شطر شهريتو تقرى بيها études و تجيبلو bulletin فيه سبعة معدل 😂😂😂

اجتماع رئيس الجمهورية برئيس الحكومة مع اكبر القيادات الأمنية و العسكرية مع محافظ البنك المركزي هذا الكل لو يصير في دولة تحترم روحها .. فما إحتمال أوحد و وحيد هو إحتلال دولة ثانية 😂😂😂😂 أما في طونس حتى الاجتماعات شلكناها إجتماع كيف هكة نخرجو منو بهاك اللغة المضروبة متع تكثيف الجهود المبذولة و بيان سير صفر قرارات 😏😏 و الي يهبلك هي الجماعة الي تزغرط و تهلل و تبارك و تحي و تنفخ نفخان اكثر من الطرمبة متع الكيوسك 😎😎 موتوا يا زحي .. انقرضوا يا خرواطات #نحب_نلقح 😭😭😭😭

🌸شيخ يخطب في مسجد حتى وصل إلى حديث:(حتى لو دخلوا جحر ضب لدخلتموه.. أخرجه الطبراني). سأله واحد من الحاضرين: الطبراني أخرج الضب؟! قال الشيخ: لا .... أخرج الحديث. سأله الثاني: من جحر الضب؟؟!! قال الشيخ: لا يا خويا ..... أخرجه ... يعني رواه... سأله الثالث: والضب شنوة صار فيه؟؟!! قال الشيخ: الضب إستعارة اكاهو يا جماعة الخير. سأله الرابع: يعني الضب موش للطبراني؟؟!! قال الشيخ: لا الطبراني ما عندوش ضب... سأله الخامس: مالا الطبراني منين جاب الضب؟؟ قال الشيخ: الله ياخذني إذا خطبت فيكم مرة اخرى !! سأله السادس: علاش باش تخطب؟ موش قلتلنا معرس !!!! ناض الشيخ خرج من المسجد وحجم لحيته وهج مالبلاد . بعد مدة عرضو واحد وقاله تعرف كان تسيب لحيتك شوية تولي تشبه لواحد كان خطيب عندنا في المسجد. سأله الشيخ :شنوة اسمه ؟ قال له والله ما نتذكرش اما نتذكر إنه كان مربي ضب وخرجو الطبراني مالجحر !!! و حديثنا قياس 😎

حلها .. امر حكومي .. خطية بمتينلف لكل مواطن يطلفح في الكياس بعد الكوفر فو .. و خمسمياتلف لكل مواطن يطلفح و موش حاطط على كشختو بافات و خمسة ملايين لكل كومارس محلول .. و 5 % من الخطية للعون الي حررها .. يا ديني الناس تبدل و تزين و تخرج مع الثمانية ديراكسيون الشط .. الحماصة محلولة و الكسكروتات تخدم و الناس على بعضها ترفس .. نورمال انتوما ؟؟ الضاحية لكل تغلي ؟؟ وين نمشي انا باش نعمل قهوة و سيقارو وحدي tranquille .. بعد الثمانية ؟؟ #أمينة_تستغيث😏😏😏😏

سي عبلطيف يحب يشد راس القصبة .. وحدو 😏😏

اللهم راهو نهار 9 افريل .. بعد ما عمل صوكوبراس في بومهل .. في دوجة الي خلات الكبدة ممروجة .. قال للمشيشي يجب التراجع عن توقيت حضر الجولان من السبعة للعاشرة و راو القرار يجب أن يكون سياسي اللهم اني سمعتو بوذنيا الي باش ياكلهم الدود و التراب نهار الي مشى للداخلية يقول : "تفشي الوباء نتيجة الخيارات السياسية الي وراه لوبيات .. و اللجنة العلمية تتخذ القرارات و يقع التراجع عنها " اللهم اني من نهارتها و انا نبلع و نغص .. اللهم اني كان نحل فمي و نعبر نمشي نبحث .. اللهم اجعل عيشتي في تونس سبب شفاعة لي يوم الحساب

Calme à badira 💋💋💋 بنجوراااات الخيرات 💚

علاش سليم الجبالي ؟؟ اولا نحب نباركلو على السراح .. علاش سليم ؟؟ خاطر سليم بليد .. سبها عاري و لابس الي يستحق و الي ما يستحقش الي يعرفو و الي ما يعرفوش ( منهم انا ) .. الحسبة محسوبة .. سليم موش باش يلقى تعاطف و لا مساندة .. خاطر تحب و الا تكره أغلب التوانسة تعاطفهم مع الأشخاص موش مع الحقوق موش ضد الظلم موش مع الحريات في المطلق .. التعاطف شخصي موش مواقف ... دونك نبداو بسليم يتعدى بالساكتة .. و نأسسو بيه سابقة قضائية نطبقوها على غيرو علاش أنا ؟؟ اولا خاطر انا و سليم الزوز تقريبا عندنا برشة اصحاب مشتركين .. خاطر انا و سليم الزوز محسوبين على الطبقة الحداثية الديموقراطية الي باش تلقى روحها في إحراج .. و تعرات خاطر ما ساندتش سليم .. موش باش تنجم تساندني علاش التدوينة هذيكا بالذات وقتلي انا نقدت رئيس الجمهورية في عشرات التدوينات الأخرى .. هذيكا بالذات خاطر فيها إشتباه ( حيحوني) و باش تصعب المساندة لاعتبارات أخلاقية ... بهايم ما يعرفوش يقراو .. جاهلين بقواعد اللغة اما متربين و الإسلام في خطر تدوينة أثارت حفيظة برشة ناس .. وقتلي قراءة كلمة " عصبة " بالفتحة لا تستقيم خاطر بعدها كلمة رجال و هوات و منافقين و اشداء .. هاذم الكل في الجمع ما تنجمش تكون عندهم عصبة بالفتحة مفردة .. يعني القراءة الوحيدة الي تستقيم هي بالضمة انا قريت تدوينة لصحفية باهتة كيفاش الناس تساند فيا وقتلي انا كاتبة تدوينة تجيب الردان .. موش باش نسأل على مستواها او على مدى درايتها بقواعد اللغة .. سؤالي الوحيد علاش قراتها بالفتحة ؟؟ نتعداو .. مع العلم الي انا نتمناها لكل من هو محروم منها و يستخايل فيها في كل بلاصة الخلاصة .. و المهم في هالعركة الكل .. الي غدوة لا يقدر تنجم تلقى حد من إئتلاف الطحانة رئيس او تلقى راشد الغنوشي رئيس و باش يلقى سابقة قضائية و فقه قضاء .. أكلنا يوم أكلت البغلة و عملوها مرقاز 😏 و انستو 💋💋💋💋

سيف اللادين جعبصة عامل فيديو يتساءل شكون عاطي التعليمات لمراد الزغيدي باش يجبدو .. على أساس هو فيه ما يتجبد ههههه ماك بهيم سااااااحبي .. ايجا نفهمك ال contexte راهو مراد الزغيدي ما جبدكش جيست عطى بيك المثال .. قال فما جرابيع ترتع هزوهم هوما قبل علاش تشكيو بالقطوس أمينة منصور .. فهمتللا و عبير الي معقدتك و حسين جنيح الي سيادتك تاهمهم .. راهم ما خسروش عليا طرف حبار في الفايسبوك مساندة خلي باش يعطيو تعليمات و يصرفو عليك الفلوس .. راك ماكش مهم بالنسبة ليهم .. تفشة ساااحبي زيد راهو مراد الزغيدي موش من كارك باش تجبدو .. ولو معذور و صعيبة عليك باش تفهمها .. فما ناس في الدنيا هذي موش كيفك .. فما ناس أحرار ... فما ناس شباعى .. فما ناس تحكم في ارواحها ..ما يحكم فيهم حد .. فما ناس كلاس موش كلوشارات و عليه ارخف روحك ساااااحبي ... العركة هذي خاطيتك .. حدك حد الملح و الشب سااااحبي و #يدك و #يد الجماعة .. في يدين بعضكم و ردو بالكم كيف تشقو الكياس 🤣🤣🤣🤣

#جمهورية__البستنة 😏😏😏😏

سخفني الصحبي سامارا و يسخفوني ياسر الجرابيع الي كيفو الكل .. يسخفوني الناس الي معقدة .. يسخفوني الناس الي أمخاههم محدودة و ما يعرفوش يجاوبو .. يسخفوني الناس الي محدودين التفكير و لا قدرة لهم على النقاش .. يسخفوني الناس الي ضعاف .. الي يركبهم الغلب من الناس الي أقوى منهم .. و الي ربي ما عطاهومش مخ يخدموه .. و الي كيف الحيوان يقعدلهم كان أنياب يكشرو عليهم وكراع يضربو بيه كم أشفق عليهم ارحموا حيوان مكسور و ذليل 😏

عزيزي المواطن " يدك " . . . . . . في يدي .. نتقربو لربي 😏

❤💚❤

رفعت قضيتي بحسبي الله ونعم الوكيل وان حقي عند الله وما عند الله ات ❤

إحتفالات جماهير النادي الرياضي الصفاقسي🤣🤣 يا كورونا يا جبانة .. هاي جاتك الرجالة😏 #حالة_وعي 🤣🤣🤣

Nabil Rabhi باش ما يساندنيش .. عندو نهارين يحكي على الكرة و بطل السياسة 🤣🤣🤣

😂😂😂😂😂😂

منظمات دولية اتصلو بالمحامين و يتابعو في الموضوع و سي توفيق شرف الدين رئيس الهيئة العليا لحقوق الإنسان و الحريات الأساسية برتبة وزير .. ما سمع بشيىء و ما فيبالوش .. وزيد جمعية مدونون بلا قيود طلبت منو موعد توة جمعتين لتالي و لتوة لا حددولهم موعد 🤣🤣🤣 بون أمورو .. ماناش في حاجة لا لبياناتو و لا لمساندتو .. جيست حبيت نفكرو الي هو يخلص من المال العام .. و الي التاريخ لن يرحمه .. هيئة مسيسة لخدمة اصحاب الفضل هي عسكرية عسكرية زيد قيد في الكرني 💪💪💪💪

بعد الثورة نعيشو في بلاد لا صحة لا تعليم لا رياضة لا تنمية لا نقل لا امن لا امان لا ترفيه لا تفرهيد بعد الثورة قيدت فلسة و جرى فيا عجب ربي .. بنوك و محاكم و شيكات و جري و لهيط .. ما خرجت منها كان بعد عامين بشق الانفس .. عامين بعت فيهم الي قدامي و الي ورايا باش خلصت و كملت كليت الي لموهم بابا و امي طول اعمارهم بعد الثورة توقفت من أجل تدوينة فايسبوكية نقدت في سي يوسف الشاهد جينيرال محاربة الفساد .. بايتة في بوشوشة نهار عيد ميلاد بنتي و الناس ضيفان في داري .. و من بعد التمرميدة روحت و انصفني القضاء الجالس .. ليلة الي انا في الإيقاف .. خدمو موتوراتهم الكل .. تشويه كذب تبلعيط اتهامات باطلة .. فيهم حتى نواب .. نهار الي سمعو بيا خارجة .. خاطرهم جرابيع يجريو فسخو مع هذا لا كلمت حد و لا لمت على حد اكتفيت بالنظر للكم الهائل متع الحب و المساندة الي غمروني بيهم أصحابي و حتى ناس ما نعرفهومش بعد الثورة اليوم دخلت في ستاج الوحش .. بابا مات .. الله يرحمو .. سخانة و وباء و خال مجلوط معايا في الدار خاطر فما résident في مستشفى المنستير رفض باش يشوفو و خلاه لين تجلط ... و باش نرجع نبحث اما المرة هذي مع استشارة النيابة العسكرية هذا الكل و انا مواطنة درجة ثالثة .. بطالة عايشة بكراء خلاهولي بابا يرحمو .. بنت الدولة .. لا متحزبة توة و لا تحزبت قبل .. آرائي و مواقفي مبنية على تونس الي نحلم بيها .. و لليوم مازالت نعيطلها ثورة و لليوم مازالت أؤمن انو يمكن موش غدوة اما بعد غدوة خير كلنا ولدنا احرارا يا صديقي الفرق الوحيد بيننا انه تم ترويضك في الوقت الذي استمريت انا بالمقاومة عاشت تونس حرة ابية ابد الدهر 🇹🇳🇹🇳🇹🇳🇹🇳

ماااحلاهم الناس الي ما تحسبهاش ❤❤❤ ماااااحلاهم الناس المتصالحة مع أرواحها و تنتصر للمبدأ مهما كان نوعية الخلاف و الاختلاف 💚💚💚 ماااحلاهم الناس الي تساند علنا لا خوف لا طميعة و تنقد علنا لا غيبة و لا تراكن ❤❤❤ ماااحلاهم الناس الي تحكم على مواقفك موش على شخصك 💚💚💚 ماااااحلاااااكم 💚💚💚 و ما أحلاني بيكم ❤

#وصاية_وسع نهار الاثنين باش نمشي للبحث في القضية العسكرية المقدمة ضدي .. و عليه نوصيكم .. اولااااا هاك الريق متع ام ثلاثة صغار و تبداو تتيتموا لااااااااا .. ما تخرجونيش نسخف ثانيا بالله كيف تحبو سيادتكم تهبطوا تصاوري .. اختاروهم باهين .. هاكيلي فيهم عينيا محوقين تقول نزطل و خشمي طولو زوز ميترو لااااا . .. استعملو الفيلتر رجاءا .. و شكر ااااا ... بيزوااااات 💋💋💋💋

التونسي لا يلبس بافات .. لا يحترم بروتوكول صحي .. لا يحب وقاية ... لا يحب يلقح .. لا يحب حجر صحي و لا يلتزم بيه .. الشعب يريد سلالة خاصة بينا 😏 #حالة_وعي 😎

قعدت نخمم نكتب كلمتين صحاح متع ناس متسيسة .. و الا نعمل شوية شعبوية نلم بيها طرف جامات نحرك بيها الدولاب .. و الا نفصصهم شوية .. لقيت قلبي معبي عامين و الناس تقري فينا في الدروس و تخون فينا .. قلت عاد خليني نبرد فيهم قلبي شوية الساعة : جماعة على العهد باقون مبروك الدخلة ... انشاء الله بالهناء 😅😅😅😅😅😅

السلالة الهندية نجمو نقاوموها باللحم البڨري خاطر مستحيل تهز راسها قدام ربها 😏😏😏

الذكرى 65 لإنبعاث الجيش التونسي ...كل عام و قواتنا المسلحة حامية الأرض و العرض بألف خير عاشت تونس حرة أبية ابد الدهر 🇹🇳🇹🇳🇹🇳

اليوم عيد ميلاد راشد الغنوشي ، اليوم يسكر 80 سنة.. انشاء الله نسمعو عليه خبر مزيان 😎

إستناني نحل بانكة ... و تو نعملك حساب 😏

حبيت نعلمكم الي محمد بورقيبة .. والي القيروان راجل و سيد الرجال ، كفاءة وطنية، محراث متع خدمة و زيد النظافة .. نظافة اليد و القلب ابري ( après) البلاد بلادكم و تعملو الي تحبو .. باي ... بيزووووات 💋💋💋💋

إلغاء 27 ترخيص .. إنجاز يحسب لحكومة المشيشي مع العلم الي لا عندي مشروع باش نعملو و لا عندي فلوس للمشاريع و لا كليت ملوخية .. جيست كلمة حق 😎

"يرحم بوك " الكلمة الي نضعف قدامها و نذوب عند حضورها...''يرحم بوك " الكلمة الي كيف تتقالي نستخايل وجه بابا قدامي يتبسملي و نحسو فرحان بيا و راضي عليا ..♥️ شكرا أبي على الورثة الي خليتهالي صحة الرأس في الحق و الصوت العالي بلا خوف و الذل لاااااا ❤ في #عيد_الٱباء رحم الله أبي وجميع الٱباء 💚💚💚

#القيروان_تستغيث القيروان تستغيث من قلة وعي البعض من أولادها .. من لامبالاتهم .. من تقصيرهم و من جهلهم .. قهاوي متكمة .. كوش بالصف .. عروسات في كل بلاصة عاري و لابس .. حتى من مراسل متع إذاعة معروفة عامل عرس حضرتو شطر القيروان الناس هاذم ما فما حتى فرق بينهم و بين مجرمين الحرب الناس هذي تقتل في أبرياء ملتزمين بالحجر و بالبافات و بال gestes barrières برشة بلدان لبرة سلكتها بوعي شعوبها .. مشكلتنا #العقلية الكوفيد راو حرب مشتركة تخوضها الحكومات و الشعوب هذا واقعنا .. يقعد اليوم لازم حلول ... سكروا القيروان كيف كتب ربي .. أعلنوها منطقة منكوبة .. حلو باب الإعانات الوطنية و الدولية .. اعملو campagne de vaccination massive في القيروان بعيدا عن منظومة الايفاكس. و ربي يفرج على اهلنا و اومالينا في القيروان ألف سلامة 🇹🇳🇹🇳🇹🇳

49 سنة .. و أنا نستنى في الشدة باش تزول 😏

من غير فخرة .. الكوش تخدم في الزهراء و الخبز موجود 😎

#هالة_شريف .. #التونسية الي رفعت علم فلسطين البارح نيابة الاحتـ.ـلال تستأنف حكم الإفراج المشروط حيث سيتم تمديد اعتقالها وعرضها أمام المحكمة ظهر يوم غد. #دمت_شامخة

11 ألف أمني باش يعسوا عالباك كان مخذيتيش الباك خوذي بوليس 😁 نحبك فايقة بنت أختي🤣

- مبروووك لسي العماري البناية انشاء الله يسقفها بالصحة .. و يجيب الخوانجية يقونو فيها .. - مبرووووك لتونس فرحت ياسر بلقاء السيد رئيس الجمهورية برئيس الحكومة الحالي و برؤساء الحكومات السابقين .. مؤكد انو بمثل هاته اللقاءات مع العمالقة كل الأزمات ستنفرج - مبروك الافراج لسي نبيل القروي .. كان يوما مليئا بالاخبار السارة .. نرجع ندخل في سبات 😏

لليوم لا فيهم واحد فاهم شنوة جرى في تونس 2011 ، و لا يعرفو قيس سعيد كيفاش طلعلهم، و لا يعرفو الخوانجية و إعتلاف البهامة شكون إنتخبهم و لا الجزيري و نعجاتو منين خرجولهم ... و يحللو في إنتخابات الجزائر #نخبة_البانان 😎

بابا يرحمو .. تربى يتيم لا بو لا أم ملي عمرو 14 سنة ... و هو الكبير و في كفالتو 3 أخوة زوز اولاد و طفلة هبط لتونس يخدم عليهم .. و يقرى .. الخدم الكل خدمها و هو ياكل في وجبة وحدة باش يبعثلهم الفلوس .. باش يعيشو و يقراو ... كيما قال هو ما اكسبني سورية و سروال نغسلهم من الأحد للأحد و نستناهم يشيحو .. و الخبز اليابس و الهريسة و السردينة نقبولي معدتي كيف خذا الباك التحق بالأمن .. اي بابا بوليس كمل قرى في الجامعة ... كيف خذى الليسونس en droit et sciences politiques .. حب يستقيل من الامن .. الوزير قالو لا ... انت ولدنا و تكمل معانا .. بلادك حاشتها بيك ايا ترقى في السلم الوظيفي .. و قعد يخدم في الداخلية .. امي كانت ساعات تعارك .. ما تنجمش تتفهم ... تقولو اصحابك الي قراو اقل منك .. اليوم يطيرو طيران .. حلو des cabinets و سقفو العمارات و بناو ديار بالpiscine و انت اتبع في شهرية الحاكم يقولها كان موش أنا و خدمتي و الناس الي كيفي هوما لا ينجمو يينيو لا يعليو .. أحنا الساس .. و الدالة باش تتصب لازمها عرص صحاح .. كنا نجمو نكونو من اثرى أثرياء تونس .. اما لا عشنا عياشة بشهرية الداخلية .. مستورين و الحمد لله .. اما زادا عشنا برشة ضغط .. عشنا ضغط التليفونات متع انصاف الليالي .. عشنا بابا الي يغيب بالجمعة و الجمعتين ما نعرفو عليه شيىء .. و كيف يجي يقول عسلامة تقول ما صار شيىء .. عشنا ضغط الفرز .. صاحبتك شكوني و بنت شكون و بوها شيخدم و وين تسكن .. و هذاكا تكلمو و هذاكا ما تكلموش .. عشنا ضغط الخروج و الدخول ... اماكن ممنوعة و اماكن محرمة ... عشنا ضغط بنت فلان .. عشنا الضغوطات أنواع و اشكال عاد اليوم كيف تجي سيادتك .. وراء ايكران فايسبوك .. على خاطر شرذمة ضالة .. تعمم و تقول البوليسية كلاب على أساس انت شريف ولد الفاضل .. و سيادتك تخدم في خدمتك بضمير و تفاني و برشة إتقان .. امك و حوانيت عاشور #بنت_بوليس

❤❤❤❤❤❤

‏إخوة يوسف عندما كانت لهم مصلحة مع أبيهم قالوا: "أخانا" وعندما إنتهت المصلحة قالوا: "إبنك" يتغيّر الخطاب عندما تتغير المصالح 😏 أعطيونا توة قراءة نهائية في نص الدستور شكون القائد الاعلى متع القوات الأمنية ؟؟؟ 😎

ايجا نحددو المسؤوليات الأمنيين متاعنا راهم ماهومش جايين من السويد و لا من الدنمارك .. اولادنا و اخواتنا و اولاد عمنا .. هوما منا و فينا .. و كيف التوانسة الكل فيهم الباهي و الخايب و فيهم الصالح و الطالح و فيهم ولد العايلة و العايق .. ( و هذا بيان سير ينطبق على جميع القطاعات ) .. يعني بالعقل لاهم كلهم ملايكة اما زادا لااااا لشيطنة جميع الأمنيين .. يقعدو هوما فلخر حماة الأرض و العرض نجيو لتحديد المسؤوليات .. وراء كل أمني أم ربات و مجتمع ترعرع فيه و مدرسة قرات .. و أكاديمية تدرب فيها .. و عرف يأطر .. و ضروف عمل .. زملاء تراقب و نقابة تدافع و عائلة تحب تاكل .. و يمكن صغار و متطلبات حياة .. و جو سياسي متعفن و عنف سائد .. و الداخلية متاعي و الا متاعك و عرك و معروك و المشيشي وزير داخلية بالنيابة خاطرو ما ينجم يعين حتى وزير و الخدمة 12 / 12 و برودكان في الساق يوجع .. و كسوة تقول كرذونة .. و كسكروت قارص في الكياس .. و سخانة تنقب الراس و فوضى في كل تركينة .. وووووو و ال psy الفيزيتا متاعو 120د و الcnam ما تستعرفش بيها و ما تنجمش تسترجع المصاريف #المنظومة الكل خايخة و الكل مسؤول .. بضاعتكم ردت اليكم

تفكرت هاك الشنعة في 2010 متع صوت الاذان الي وتر اعصاب نائبة في برلمان بن علي و حادثة سليمان الي حكى عليها العالم أجمع .. كرطوش يخيط في المدينة ... حكاية خطفان الصغار اواخر 2009 .. و عركة الوردانين الي دغرو فيها واحد من عائلة بن علي ... لين نخلطوا لحادثة البرويطة ... ابداع في أنتاج الصدف و حياكتها .. Any way 😏 #sidi_hassine_under_attack

يظهرلي ملّي عرفها ما روّحش لدارهم ..!😂 Up up up up 😅😅

الاسترازينيكا طلع منتهي الصلوحية كان كي أقالوه من الهيئة .. يعني ماتخرج لحكايات و الفضايح كان كي ينحو لواحد من الكرسي.... اشبيه حل جلغتو توة وعلاه موش من قبل ماتزرق لعباد تكلم... لوكان بلحق فما جريمة راهو هو سي #بوخريص العظيم اول واحد مشارك فيها

قرار شجاع و جريء للمجلس الأعلى للقضاء . خطوة تاريخية للاستقلال بالقضاء عن جميع التجاذبات السياسية و لإبعاده عن الشبهات 🇹🇳🇹🇳

إيجا وريني شكون الي ضربك 😏

سمعت الي الغنوشي حزين على وضع البلاد 🙄🙄 بجاه ربي نحبك تفهمني و تفسرلي انت حزين علاه🤔 متخرج مهندس وما لقيتش خدمة ؟ ماخذ الأستاذية في الانجليزية وتخدم خضار؟ متخرج من كلية منوبة وتسوق في تاكسي؟ متخرج حقوق وتخدم سمسار؟ عرفك في الادارة مستواه الدراسي اقل منك ؟ لميت كل ما تملك أعطيته لولدك باش يحرق وغرق في البحر قبل ما يوصل لإيطاليا ؟ مديون وما نجمتش تخلص ديونك؟ غصرك العيد وما زلت ما شريتش حوايج لأولادك؟ جاء راس الشهر والاساتذة بعثولك على فلوس الايتيد؟ كبرت في العمر وما لقيتش خدمة وأمنيتك تحب تعرس و تكمل نص دينك ..؟ انت حزين علاه ؟🤔 ماخذ قرض من البانكا ومتورط وما نجمتش تخلصو ؟ جاتك فاتورة الضو والماء و خلصتهمش و خايف لا يقصوه عليك ..؟ حاسس انك غريب و عايش في بلادك هواوي ..؟ انت حزين علاه؟ فهمنى 🤔 التقاعد مش مكفي مصاريف عايلتك؟ عندك شيكات و كمبيالات موش خالصين ؟؟ الاورو ولا ب 3 دينارات وخايف عليه لا يزيد ينهار؟ شاهي الحوت والكيلو سردينة وصل 8 آلاف ؟ عندك 3 يقراو في الجامعة وكل واحد كاري في بلاصة ؟ حبيت تشري كيلو لحم لقيتو الكيلو ب28 دينار ؟ جيت تشري حكة طماطم ولقيتها ب 4000؟ انت حزين علاه؟🤔 شاهي البانان والتفاح وما نجمتش تشريه؟ الطمسون هبط للسوق و وفى وانت ما سمعتش بيه؟ انت حزين علاه؟🤔 غلات عليك المعيشة و كاري وما لقيتش باش تخلص الملاك و طيشلك دبشك و عائلتك و خرجك من الدار؟ بايت لبرّا من غير فرش؟ بايت من غير غطاء؟... مالا حزين علاه؟🤔 #رفعت___الجلسه 🙏🇹🇳#اللهم_اني_استودعك_تونس_و_اهلها منقول

جناح الاطفال الجديد بقسم امراض سرطان الدم بمستشفى عزيزة عثمانة . انجاز مدعوم من قبل عديد المؤسسات الخاصة ...ربي يشفي صغيراتنا ❤ تونس الي نحبوها .. تونس الناجحة 🇹🇳🇹🇳🇹🇳🇹🇳

شبيني انا ما يجينيش إستدعاء للفطور للعشاء تي حتى على قهوة ؟؟ كان استدعاءات للبحث و إستدعاءات كاندي كراش 😞

عندي الفين شغبة في رأسي و عليه بإختصار ... عبير لك مني كل الدعم و المساندة في ممارسة جميع حقوقك الدستورية 🇹🇳

كرة السلة النسائية رسميا الثنائي زهراوي ❤ #الزهراء_تعيش

ياخي ندو ماقراتش بوشلاكة شيكتب على الرئيس ؟؟ و الا عندو حصانة و انا ما فيباليش؟؟ 😏 من منبري هذا أطالب بالمساواة في المحاكمات العسكرية 😎

مانيش ملايكة اما شيطاني يلعب بنظافة😘 وراس الفايسبوك إلي لمنا كيما نحكيلكم 😎 بنجووور 💋

قطعوني طاق .. و وينك و شبيك .. شوية آخر نولي بايعة القضية و مرتزقة و متع كمولة و متع النهضة وووو خالي راقد في الكلينيك .. paralysé بشطرو اليسار .. خاطر وبش résident في السبيطار كيف مشالو اون ايرجونس رفض باش يعدي عليه .. و خلاه لين عمل جلطة دماغية الملخص كان تحبو نبعثلكم الفاتورة متع الكلينيك تخلصها عبير تو نتفرغ كليا و نجي نبات معاكم قدام المجلس كان لزم ... فديت من show ... فديت منهم لكل و لو انا مع عبير في انها تفددهم و تضغط عليهم الماكس ... و تطلعلهم روحهم كيما هوما مطلعيلنا ارواحنا . اما ما تخونوناش زادا .. رانا ماناش اعداء فوالا سي تو 😏

منظومة الزيت المدعم الزيت هذاكا احنا نجيبوه قوالب .. مئات آلاف الطرانط .. و نحولوه زيت .. الحسبة الي تعملت من عام 63 تعطي منو 80% زيت و 20 % chute .. اليوم الدنيا تطورت .. الماكينات آخر تقنية ... الحسبة الجديدة هي 98% زيت و 2 % chute اما المصنعين مازالو حسب قانون 63 يحاسبو في الدولة على 80% و يحطو في مكاتبهم 18% من الإنتاج .. المشكل انو حتى المسروق مدعم عملية حسابية صغيرة فما تقريبا 350 مليار #كل_عام .. من فلوس الدولة و من قوت الشعب تمشي في جيوب لوبي الزيت المدعم .. الي ديما مفقود ... و كلو بالقانون قوانين بالية من عام 63 😏 اخطى الكريديات فما منين نجيبو الفلوس .. ما نقصنا شيىء .. كان الإرادة و الرجال 😎 مجلس نواب عروفاتهم : n'aime pas ça 😣

الي السيد وزير الصحة .. الي السيد المدير الجهوي للصحة بالمنستير .. الي السيد مدير مستشفى فطومة بورقيبة بالمنستير ..الي السيد الريزيدون في neuro الي خدم البارح في الليل ... #أمكم و حوانيت الي السيد الريزيدون الي رفض باش يشوف مريض جايبتو samu و يخليه لين يتجلط و يروحو بيه كدس لحم في كروسة .. باش نعمل في عذابك صنعة .. بيناتنا المحاكم و ربي... و وعد باش تخلصو ثاني و مثلث